Piniava
Piniava – kaimas Panevėžio rajono savivaldybėje, 4 km į šiaurę nuo Panevėžio, šalia plento  A10  Panevėžys–Pasvalys–Bauskė . Į šiaurę nuo miestelio teka Lėvuo. Pietvakariuose – nedidelis Piniavos miškas. Seniūnaitijos centras. Veikia darželis-mokykla, biblioteka (nuo 1946 m.), paštas (veikė iki 2016 m.), įsikūrusi bendruomenė, veikia alaus darykla „Piniavos Alutis“ (nuo 1990 m. liepos 1 d.).